
Si  litterarum  antiquarum  cognitio  nulla  incrementa 
caperet  nisi  ex  eis  scriptoribus,  qui  raro  admodum  et 
magnis  intervallis  ex  bibliothecarum  tenebris  in  lucem 
proferantur,  imminui  contra  crederetur,  quotienscun- 
que  liber  aliquis  ab  eo  cui  adscribere  consueverimus 
auctori  abiudicetur,  maximum  futurum  esse  periculum, 
ne  nostrae  aetatis  philologi  potius  retrocessisse  quam 
priores  superasse  viderentur  rectissime  scriptum  legi¬ 
mus  in  eximia  Wolfflini,  viri  doctissimi,  dissertatione, 
quae  est  de  L.  Annaei  Senecae  monitis.  Quare  haud 
absonum  mihi  visum  est  antiquitatis  studia  librum 
quendam  oblivione  prorsus  obrutum  edendo  pro  mea 
parte  promovere,  quem  si  qui  propter  dicendi  rationem 
ab  optimis  scriptoribus  remotam  parvi  aestimabunt 
spero  futurum  esse  utilem  et  ad  litteras  antiquas  ac¬ 
curatius  quam  adhuc  fieri  potuit  perscrutandas  et  ad 
,  fabulas  melius  intellegendas,  quas  de  Constantino 
Magno  eiusque  matre  iterum  iterumque  excogitabant 
novas. 

Nam  ut  cetera  omittam,  ea,  quae  Suidas  (II,  p. 
382  ed.  Bernhardy)  de  rationibus  quibusdam  nobis 
tradidit,  quibus  Constantius  Chlorus  Constantinum 
filium  suum  cognovisse  dicitur,  ex  eis  libris,  qui  adhuc 
de  his  viris  publici  iuris  facti  sunt,  intellegi  plane 
non  poterant.  Nunc  vero  illud  Suidae  yvaQiG&Elg 
ds  tcj  tccctqI  xccz u  Tivag  'yvcoQt^iovg  zQOTCOvg  ita  inter¬ 
pretari  licet,  ut  si  non  eandem  similem  certe  narra¬ 
tionem  Suidas  ante  oculos  habuisse  dicatur  atque  hic 

incertus,  cuius  libellum  primus  edidi,  auctor  de 
enceniis  imperatoris  pretiosissimis. 

De  omnibus  autem  fere  rebus  a  Constantino 
Magno  gestis  cum  poetae  rerumque  scriptores  vera 
cum  fictis  et  plane  falsis  miscentes  sat  multas  fabulas 
confinxerint  gloriamque  imperatoris  omnium  christia- 
nissimi  fide  narrandi  prorsus  neglecta  augentes  ad 
nostram  memoriam  rettulerint;  quam  maxime  ad  hoc 
tempus  mirum  fuit  de  eis,  quae  iu venis  Constantinus 
perfecerit  quibusque  iam  iuvenis  honorem  magnum 
adeptus  esse  dicatur,  omnes  scriptores  fere  nihil  tra¬ 
dere-  altissimum  tenentes  silentium.  Nunc  vero  habes 
etiam  de  iuventute  imperatoris  inlustrissimi  'opus¬ 
culum5  multis  quibus  haud  parvam  capias  voluptatem 
fabulis  abundans. 

De  harum  fabularum  fontibus  et  de  genere,  quo 
incertus  hic  auctor  in  eis  narrandis  usus  est,  scri¬ 
bendi  rebusque  ceteris,  quae  ad  hoc  opusculum  rectius 
percipiendum  attineant,  alio  loco  sum  expositurus. 

Codicum,  ex  quibus  huius  libri  per  multa  saecula 
silentio  prorsus  exstincti  memoriam  repetiturus  sum, 
alter  a  me  littera  D  significatus  est  bibliothecae  regiae 
publicae  Dresdensis  'J  46’,  ad  quam  anno  1832  'e  ta¬ 
bulario  regio’  pervenit.  Scriptus  est,  id  quod  ex  lit¬ 
terarum  conscriptarum  genere  elucet,  saeculo  XIV. 
et  continet  foliis  1  —  9  hoc  opusculum,  cui  titulus  'de 
sancta  Helena’  inscriptus  est;  foliis  9  et  10  legitur 
'Coronica  principum  Misnensium’  edita  in  Menckenii 
scriptor,  rer.  germ.  III  p.  346. 

Minoris  pretii  est  alter  codex  bibliothecae  gym¬ 
nasii  Albertini  Fribergensis  Saxonici  littera  F  a  me 
notatus  saeculi  XV.  cum  aliis  codicibus  uno  eodemque 
volumine  comprehensus  significato  'Cl.  VII.  Frb.  141’. 
In  fine  huius  codicis  rubro  colore  exarata  leguntur 
haec:  'Explicit  historia  Constantini  imperatoris  Roma¬ 
norum  et  Grecorum’. 

Varietatem  scripturarum,  quae  mihi  tanta  esse 
videtur,  ut  codicem  Fribergensem  de  Dresdensi  de¬ 
scriptum  esse  vix  audeam  contendere,  plenam  addidi 
minimis  quisquiliis  velut  littera  e  pro  ae  scripta  ex¬ 
ceptis. 

Iam  restat  ut  E.  W.  Forstemann  bibliothecario 
primario  viro  doctissimo,  cuius  benevolentia  codicem 
Dresdensem  transmissum  habui,  ceterisque  bibliothecae 
regiae  Dresdensis  custodibus,  qui  studia  mea  semper 
maxima  liberalitate  adiuverunt,  nec  non  F.  R.  Franke 
gymnasii  Fribergensis  rectori  inlustrissimo  huiusque 
scholae  magistris,  collegis  humanissimis,  studiorum 
meorum  benevolis  fautoribus  animum  beneficiorum 
memorem  hoc  quoque  loco  testificer. 

Scr.  Fribergae  Saxonum  Cal.  Jun.  a.  mdcccLxxix. 

E.  Heydenreich. 


/ 


Post  passionem  domini  nostri  Jesu  Christi  eins-  1 
que  gloriosam  resurrectionem  a  mortuis  et  ascensionem 
in  caelum  sanctissimi  apostoli,  quosquos  idem  domi¬ 
nus  noster  Jesus  Christus  pro  incremento  fidei  chri- 
5  stianae  in  hoc  mundo  reliquerat,  accepta  spiritus  sancti 
gratia  eandem  fidem  eiusque  sacram  professionem  suis 
per  universum  orbem  plantaverant  doctrinis  et  glorio¬ 
sis  irrigaverant  meritis  et  exemplis.  Quibus  invidens 
ille  antiquus  hostis  bonorum  omnium  inimicus  dia- 
10  bolus  reges  et  principes  ac  universos  huius  saeculi 
praesides  adversus  eosdem  Christi  apostolos  suscitavit 
et  ad  eorum  persecutionem  diversis  suae  fallaciae  viis 
et  modis  incitavit  ac  tandem  quosdam  ex  eis  crucis 
patibulo  affigi  quosdam  vero  gladio  aliosque  aliis 
15  diversorum  tormentorum  suppliciis  interemi  procura¬ 
vit.  Inter  quos  gloriosi  caeli  et  terrae  principes  bea¬ 
tissimi  videlicet  Petrus  et  Paulus  apostoli  orthodoxi 
et  catholicae  fidei  fundatores  urbem  Romam  suo  pre¬ 
tioso  sanguine  et  martyrio  pro  eiusdem  domini  nostri 
20  Jesu  Christi  fide  et  confessione  consecrarunt  ac  ean¬ 
dem  non  solum  imperialem  urbem  sed  et  totius  eccle¬ 
siae  ac  eiusdem  fidei  christianae  caput  ac  universalem 
sedem  fieri  ac  in  aeternum  manere  et  esse  dedica¬ 
verunt. 


1  Capitum ,  quae  in  codicibus  prorsus  non  distinguuntur , 
numeros  ipse  addidi.  7  plantaverat  codd.,  plantaverant 

scripsi.  8  irrigaverit  codd.,  irrigaverant  scripsi.  17  ortho¬ 
doxi  D,  ortodoxi  F.  19  sanguine  delevit  D,  saguie  F. 
22  capud,  non  caput  ut  hoc  loco  sic  ceteris  in  codicibus  scri¬ 
bitur;  locus  in  D  deletus  est. 

Incerti  auctoris  de  Constantino  magno. 


1 

2  Crescente  vero  postmodum  sacratissimae  fidei 
cliristianae  religione  ac  succedente  in  imperio  Romano 
Constantio  imperatore  Romano  semper  Augusto  totius 
reipublicae  principatum  pro  tempore  obtinente  contigit 
Helenam  virginem,  quae  ex  nobilibus  quidem  paren-  & 
tibus  progenita  de  stirpe  quorundam  nobilium  civi¬ 
tatis  Treverensis  originem  traxit,  venire  ad  urbem 
Romam  praedictam  amore  visitandi  limina  sanctorum 
Petri  et  Pauli  apostolorum  praedictorum.  Cum  autem 
ipsa  Helena  esset  in  urbe  praefata,  contigit,  quod  n> 
Constantius  imperator  praefatus  iter  faciens  ex  more 
per  pontem  Tiberis  vidit  Helenam  inter  alios  pere¬ 
grinos  sibi  casu  occurrentem.  Et  cum  intuitus  ipsam 
fuisset  eiusque  elegantiae  pulchritudinem  conspexisset, 
ipse,  cum  esset  totus  deditus  libidini,  in  concupientiam  15 
eius  exarsit  et  mandavit  quibusdam  satellitibus  suis 
dicens:  'Sequimini  hanc  et  in  quamcumque  domum 
intraverit,  dicite  domino,  quod  ipsam  de  domo  sua  et 
custodia,  quousque  de  ipsa  sicut  cogitavimus  capta 
opportunitate  ordinare  poterimus,  sub  poena  capitis  20 
non  dimittat/  Qui  sequentes  ipsam  usque  ad  hospi¬ 
tium  quod  cum  suis  intraverat  sociis  hospiti  domus 
id  quod  a  domino  suo  in  mandatis  acceperant  secreto 
narraverunt.  Hospes  vero  domus  accepto  imperiali 
mandato  praefatam  Helenam  in  custodia  sua  clam  susci-  25 
piens  ne  de  domo  sua  recederet  sollicite  custodivit. 

3  Peregrini  autem  alii  eius  consocii  expletis  votis 


2  ipis  Romano  imperio  F.  in  B  verba  deleta  sunt.  ipis 
quod  ipsis  non  praebet  sensum,  ex  imperio  ortum ,  alterum  autem 
quod  sequitur  vocabulum  imperio  delendum  esse  conieci.  Con¬ 
stantino  codd.  Constantio  coi'rexi  ex  eis  quae  infra  leguntur. 
8)  praedictam  an  aut  au  F.  in  B  verba  deleta  sunt.  amore 
ipse  conieci.  12  tybis  B,  tiberis  F.  13  ipsam  fuisset  B, 
fuisset  ipsam  F.  14  pulcritudinem  F.  19  sicud  codd. 
ut  saepe.  20  poteramus  codd. ,  poterimus  scripsi.  26  et 
ne  codd.,  et  delevi. 

suis  ad  recessum  se  disponentes  et  accepta  licentia  ab 
hospite  domus  de  urbe  recesserunt.  Cum  quibus  cum 
praefata  Helena  recedere  vellet,  hospes  ei  furtum 
cuiusdam  suae  rei  quam  sibi  furatam  asseruit  imponens 
5  ipsam  quam  de  ea  plus  aliis  suspectam  habere  se 
dixit  quousque  rem  suam  recuperaret,  de  domo  sua 
dimissis  aliis  suis  consociis  recedere  non  permisit. 
Sociis  vero  eius  ea  cum  magno  eiulatu  derelicta  re¬ 
cedentibus  cogitur  paupercula  sola  remanere.  Recessum 
10  vero  sociorum  imperatori  nuntiato  imperator  ipse  capta 
opportunitate  venit  ad  domum  hospitis  supra  dicti  ibi- 
que  pauperculam  solitariam  inventam  tanquam  canis 
rabidus  aggrediens  suaeque  libidinis  fomitem  satiare 
cupiens  oppressit  eiusque  pudicitiae  florem  ea  quantum 
15  potuit  renitente  abstulit  violenter.  Imperator  autem 
expleto  suo  libidinoso  conatu  eiusque  desideriis  satia¬ 
tus  videns  Helenam  de  re  perpetrata  super  modum 
dolentem  et  turbatam  amarissimeque  flentem  ac  tan¬ 
tam  in  ipso  actu  et  post  habuisse  et  habere  verecun- 
20  diam  cepit  inquirere  admirando  unde  et  quae  esset  et 
eius  condiciones  et  genus  sollicite  indagare.  Et  com¬ 
perto  quod  fidem  Christi  coleret  licet  ipse  gentilitatis 
teneretur  errore,  misertus  sibi  quoddam  ornamentum 
mirae  pretiositatis  ac  auro  pretiosissimo  pretiosissimis- 
25  que  gemmis  compositum,  quo  illo  tempore  soli  im¬ 
peratores  in  humeris  ornari  consueverunt,  cum  quodam 
annulo  pretiosissimo,  quem  in  sua  gestabat  dextra, 
donavit  et  recessit. 

Paupercula  autem  sentiens  de  imperiali  semine  4 
30  se  concepisse  tantam  in  se  verecundiam  concepit,  quod 
ad  natalem  patriam  nunquam  se  reversurum  fore  de¬ 
crevit;  sed  ad  quosdam  bonos  homines  fidem  Christi 
secrete  colentes  divertit  et  cum  ipsis  in  urbe  habitare 


5  fortasse  post  de  ea  addendum  est  re.  11  oportunitate 
codd.  14  oppressit  D ,  opressit  F. 

1 * 

coepit  suisque  manibus  victum  sibi  quaerere  sollicite 
cogitavit.  Donaria  autem  ipsius  imperatoris  ita  apud 
se  occultavit,  ut  essent  omnibus  incognita  et  ignota 
usque  in  diem  revelationis  ipsorum  infra  scriptum. 
Homines  autem  illi  cum  quibus  praefata  Helena  habi¬ 
tare  coepit  videntes  eius  pulchritudinem  ac  sollicite 
considerantes  morum  eius  et  virtutum  elegantiam  ac 
laborum  suorum  frequentiam  et  qualitatem  de  generosa 
et  nobili  prosapia  originem  traxisse  aestimantes  coe¬ 
perunt  eam  quam  plurimum  diligere  et  omnem  quam 
poterant  pietatem  sibi  exhibere. 

5  Succedente  autem  tempore  et  completis  diebus 
Helena  peperit  filium  et  nomen  ei  patruo  non  incon¬ 
veniens  et  exinde  derivatum  imponens  Constantinum 
nominavit.  Hominibus  autem  illis,  cum  quibus  con¬ 
versabatur,  de  patre  pueri  quis  esset  interrogantibus 
dixit  mater,  quod  eum  de  quodam  viro,  quem  sibi 
parentes  in  partibus  natalibus  in  maritum  copula¬ 
verant,  nuper  defuncto  suscepisset.  Crevit  autem  puer 
iste  ac  de  corde  virtuoso  virtuosae  matris  virtutibus 
et  bonis  moribus  informatus  ac  de  laboribus  manuum 
suarum  educatus  coepit  placere  omnibus,  qui  eius 
notitiam  habuerunt,  cum  esset  pulcherrimus  in  facie 
et  in  morum  aptissimus  disciplina. 

6  Eo  autem  tempore  viguit  et  diutius  viguerat 
magna  guerrarum  commotio  inter  imperatorem  Roma¬ 
num  Constantium  praedictum  et  imperatorem  Con- 
stantinopolitanum  seu  Graecorum;  et  iam  per  diu¬ 
turnitatem  contentionum  huiusmodi  quasi  tota  Graecia 
cum  Romanis,  quorum  magna  tunc  temporis  erat 
potentia,  ad  exterminationem  redacta  fere  fuit.  Eodem 
vero  tempore  erant  in  urbe  Romana  duo  praedivites 
mercatores,  de  quibus  imperator  Graecorum  tantam 

7  ac  laborum  D ,  et  laborum  F.  8  suorum  cfr.  ad  pag. 
5,  25.  18  in  partibus  in  maritum  codd.,  natalibus  addidi 

ex  capite  35.  33  tantam  omisit  F. 

habebat  confidentiam,  quod  ipsi  soli  cum  eorum  navi¬ 
bus  et  familia  et  nulli  alii  aditum  securum  habebant 
ad  Graeciam  pro  quaerendis  mercimoniis,  quorum 
magnam  copiam  cottidie  apportabant  et  exinde  ni- 
5  mium  ditati  fuerant  et  de  die  in  diem  amplius  dita¬ 
bantur.  Contigit  autem,  ut  quadam  die  dicti  merca¬ 
tores  simul  per  urbem  spatiandi  gratia  incederent,  et 
praetereuntes  viderunt  praedictum  puerum  Constanti¬ 
num  iam  factum  decennem  vel  circiter  inter  alios 
10  pueros  coetaneos  suos  ludentem.  Quem  cum  diligen¬ 
tius  intuiti  fuissent,  coeperunt  admirari  eius  habili¬ 
tatem  et  pulchritudinem  dicentes  et  quaerentes  ab  eo, 
quisnam  esset  pater  eius  et  quo  nomine  vocaretur. 
Qui  respondens  ait:  'quis  sit  pater  meus  nescio,  quia 
15  ipse  de  hac  vita  sublatus  fore  dicitur,  antequam  ego 
natus  essem.  Sed  scio,  quod  habeo  matrem  pauperem 
mulierem  et  vocor  ex  nomine  Constantinus’. 

Quo  audito  consilium  habuerunt  dicti  mercatores  7 
inter  se  dicentes:  'Quis,  putas,  iste  puer  erit?  Educe- 
20  mus  ipsum  et  bonis  moribus  instruamus  et  ad  impera¬ 
torem  Graecorum  nobiscum  perducamus  dicentes,  quod 
sit  filius  domini  nostri  Romanorum  imperatoris,  qui 
velit  eum  suae  filiae  in  coniugem  et  maritum  copu¬ 
lare  et  pacem  perpetuam  secum  exinde  contrahere  et 
25  servare.  Qui  gavisus  filiam  suam  sibi  tradet  in  uxorem 
et  eam  nobiscum  una  cum  ipso  ac  navibus  de  bonis 
mercimoniis  oneratis  remittet  et  sic  per  istam  viam 
locupletari  poterimus  cum  iactura  et  circumventione 
hostium  Romanorum’.  Quod  consilium  cum  placuisset, 

30  acceperunt  praedictum  puerum  Constantinum  et  secum 
ad  domum  suam  perducentes  ipsumque  de  bonis  vesti¬ 
bus  induentes  tamquam  filium  proprium  per  triennium 

2  additum  codd.,  aditum  correxi.  4  cottidie  codd. 

7  spaciandi  codd.  15  fore  ut  aliis  locis  idem  quod  esse 

significat.  20  et  F ,  et  d’  D;  instruemus  codd.  25  sibi 
ut  saepissime  in  hoc  libello  idem  ac  ei  significat. 

et  amplius  in  deliciis  educaverunt.  Puer  autem  puerili 
more  de  tanta  procuratione  bene  contentus  de  matre 
modicum  sollicitabatur  nec  curavit. 

8  Mater  vero  amisso  filio  coepit  flere  amarissime 
et  dolere  et  plangere  planctu  magno  dicens:  '0  mi  fili, 
propter  te  natalem  patriam  dereliqui  parentes  notos 
et  amicos  ullo  modo  videre  non  curavi  et  eorum 
propter  te  orbata  solacione  tecum  in  exilio  vitam 
finire  deliberavi.  Nunc  autem  ego  paupercula  omni 
horum  spe  destituta  quo  divertam?  Ad  patriam  redire 
et  ibi  inter  amicos  vitam  omni  solacio  destituta  ducere 
quid  aliud  esset  quam  morti  aditum  cottidie  prae¬ 
parare?  Melius  est  mihi  inter  ignotos  et  extraneos 
mortis  imperium  praestolari,  quae  ut  spero  hic  mihi 
citius  rapiet,  ubi  nullo  reficior  solacio,  quam  in  patria, 
ubi  fortasse  aliquo  amicorum  adiuta  praesidio  eius 
possem  diutius  adventum  praestolare’.  His  et  eius- 
modi  planctibus  fortius  et  saepius  revolutis  tandem 
paupercula  de  filii  recuperatione  desperata  victum 
manibus,  ut  prius  consueverat,  quaesivit  et  vitam  in 
continuo  planctu  et  maerore  per  plures  annos  duxit. 

9  Tandem  reprobi  mercatores  praedicti  cogitatum 
suum  malignum  ad  effectum  perducere  satagentes  re¬ 
collecta  navium  multitudine  ad  portum  Graecorum 
applicant  ibique  Constantinum  puerum  praedictum 
vestibus  ornamentis  et  apparatibus  regiis  amictum 
secum  adduxerunt  et  nuntios  qui  adventum  eorum 
cum  dicto  puero  imperatori  Graecorum  nuntiarent, 


6  dereliqui  F,  deliqui  I).  7  ullo  ipse  conieci.  a  iho  D 

(animo1?),  a  modo  F.  Fortasse,  etiam  verborum  positione  mu¬ 
tata  sic  scribendum  est:  non  curavi  ullo  modo  videre.  12 
additum  codd.  cottidie  codd.  14  et  15  Verba  hic  mihi  — 
quam  om.  F.  17  praestolare  codd.  fortasse  etiam  hoc  loco 
ut  supra  scribendum  est  praestolari.  —  Hiis  codd.  23)  post 
recolecta  F  in  inserit  quod  deest  in  T>.  27  nunccios  codd. 

28  nuncciarent  codd. 

praemiserunt.  Imperator  autem  intellecto  ipsorum  ad¬ 
ventu  eos  honorifice  recepit  et  convocata  nobilium  et 
magnatum  sui  imperii  multitudine  eis  convivia  et  so¬ 
lacia  infinita  praeparari  mandavit  et  fecit.  Sequenti 
5  vero  die  impii  mercatores  imperatoris  praesentiam  ac¬ 
cedentes  sibi  confictam  malitiam  suam  exposuerunt 
dicentes:  '0  imperator,  dominus  noster  Romanorum 
imperator  nostris  praecipue  et  aliorum  imperii  sui 
fidelium,  qui  pacem  diligunt  ac  terram  et  hominum 
io  commoda  prosequuntur,  consiliis  illectus  et  victus  fina- 
liter  multis  precibus  nobiscum  pacem  facere  cogitavit 
et  ut  perpetuo  robore  solidetur  filium  suum  Constan¬ 
tinum  filiae  vestrae  unicae  in  matrimonium  copulare 
disposuit  et  ut  ipsi  pariter  vobis,  cum  heredem  alium 
i5  non  habeatis,  in  Graecorum  et  sibi  in  Romanorum 
imperiis  succedere  possint  post  mortem  vestram  vestro¬ 
rumque  et  ipse  Constantinus  cum  coniuge  sua  vestra 
filia  utriusque  imperii  monarcha  fiat  et  toti  saeculo 
dominetur’. 

20  Imperator  vero  de  re  tam  grandi  stupefactus  inter  10 
se  cogitare  coepit  qualiter  ad  huiusmodi  responderet. 
Tandem  convocatis  principibus  suis  et  nobilibus  cum 
eis  super  his  ministerium  consilii  sui  habuit  et  fina- 
liter  deliberatio  omnium  in  hoc  resedit  quod  ipse  im- 
25  perator  Graecorum  attentis  perpetuae  pacis  commodis 
prompte  faceret  quod  sibi  adeo  liberaliter  offerebatur. 
His  peractis  imperator  vocatis  ad  se  dictis  mercatori¬ 
bus  dixit  eis:  'Omnia  quae  imperator  Romanus  cogi¬ 
tavit  explere  iuxta  relationem  vestram  parati  sumus 
30  et  ad  perpetuam  pacem  secum  faciendam  et  servan¬ 
dam  filiam  nostram  unicam  filio  suo  Constantino  ma- 
trimonialiter  copulare  volumus  ad  omnem  effectum  ut 


4  praeparari  om.  F.  21  ad  huiusmodi  idem  significat  ac 
ad  huiusmodi  res;  vocabulum  res  post  haec  ipsa  verba  in  hoc 
libello  omitti  solet.  23  hiis  codd. 

petistis’.  Altera  autem  die  universos  sui  imperii  nobiles 
et  primatos  imperator  per  nuntios  suos  et  litteras  vocari 
fecit  ad  certam  statutam  diem  ad  agendum  sollemnia 
nuptiarum. 

11  Die  vero  statuta  adveniente  ac  universis  nobilibus 
ut  praemittitur  congregatis  imperator  filiam  suam 
unicam  praefato  Constantino  in  facie  omnium  matri- 
monialiter  et  sollemniter  copulavit  et,  ut  moris  est, 
regali  thalamo  praeparato  eam  sibi  maritali  affectione 
inibi  pertractandam  sociavit.  Constantinus  vero  de 
tali  coniuge  et  socia  bene  contentus  eam  cum  gaudio 
suscipiens  osculis  et  amplexibus  ac  ceteris,  quae  inter 
tales  coniuges  iuvenes  et  hilares  exerceri  consueverunt, 
ludis  et  solaciis  non  tantum  illa  sed  multis  postea 
noctibus  tamquam  uxorem  amicabiliter  pertractavit. 
Mane  autem  facto  nec  cum  plene  aurora  ortum  diei 
patefaceret,  imperator  associatis  sibi  puellis  et  ma¬ 
tronis  multis  et  nobilibus  sponsum  ipsum  et  sponsam 
cum  cytharis  et  organis  et  diversorum  generum  in¬ 
strumentis  musicalibus  et  magno  tripudio  ut  moris 
est  visitans  de  thalamo  eduxit.  Ac  imperator  ipse 
una  cum  imperatrice  et  universis  principibus  nobilibus 
suis  et  militibus  observatis  caerimoniis  consuetis  sol¬ 
lemnitatem  nuptiarum  in  conviviis  et  comessationibus 
tripudiis  et  hastiludiis  et  aliis  ludis  et  solaciis  im¬ 
perialem  maiestatem  condecentibus  totam  diem  cum 
continuatione  plurimorum  sequentium  dierum  deducens 
sollemniter  honorifice  et  celeberrime  peragi  procuravit. 

12  Post  haec  peractis  duobus  vel  tribus  mensibus  et 
in  solaciis  congruentibus  deductis  mercatores  praedicti 


2  per  nunccios  suos  et  litteras  D,  per  suos  nunccios  et 
litteras  F.  3  fecit  T),  cepit  F.  sollempnia  D,  solempnia  F. 
8  sollempniter  codd.  13  iuvejies  et  D ,  et  om.  F.  hy  lares 

codd.  16  dum  codd.,  cum  conieci.  23  sollempnitatem 
nupciarum  codd.  27  sequendum  codd.  deducens  scripsi 
pro  codicum  scriptura  deducentes.  28  sollempniter  codd. 

propositum  suum  terminare  cupientes  imperatorem  ac¬ 
cesserunt  dicentes:  'Domine  imperator,  yos  scire  de¬ 
betis,  quod  in  recessu  nostro  de  urbe  a  domino  nostro 
Romanorum  imperatore  specialiter  recepimus  in  man- 
5  datis,  ut  nuptiis  cum  sollemnitate  peractis  filium  suum, 
quem  sicut  se  ipsum  diligit,  cum  sua  coniuge  ad 
Romam  reducere  debeamus,  quod  nisi  fecerimus  nihil 
aliud  nobis  superest  nisi  mori.  Placeat  ergo  maiestati 
vestrae  filiam  vestram  cum  suo  filio  remittere  ipsam- 
10  que  nobis  sicut  de  filio  suo  fecit  traditam  ad  reces¬ 
sum  sicut  maiestati  vestrae  placuit  et  congruere  vide¬ 
bitur  citius  expedire’. 

Imperator  his  auditis  una  cum  imperatrice  sua  13 
coniuge  stupefacti  et  de  talibus  novibus  nimium  con¬ 
is  tristati  coeperunt  inter  se  dicere:  'Quomodo  nos  miseri 
qui  tantum  unicam  habemus  filiam  heredem,  de  duorum 
hominum  extraneorum  assertione  in  tantum  confidere 
possumus,  quod  filiam  nostram  quam  sicut  animas 
nostras  diligimus  quamque  in  gremio  sanguinis  cordis 
20  nostri  enutrivimus  lumen  oculorum  nostrorum  et  bacu¬ 
lum  senectutis  nostrae  possumus  a  nobis  usque  ad 
tantam  loci  distantiam  segregare  nescientes,  si  longi 
latique  maris  intermedii  transfretatio  seu  viarum  discri¬ 
mina  longissimarum  talem  fortasse  casus  eventum  prae- 
25  beat,  ut  filiam  nostram  dilectissimam  spem  totius 
solacii  nostri  in  hoc  saeculo  nunquam  vivam  de  cetero 
nostris  oculis  videamus?’  '0  si,  quod  absit,  talia  nova 
reciperem’,  inquit  mater,  'quid  aliud  restaret  nisi  quod 
me  merito  pro  dolore  iugularem?’  Imperator  autem 
30  nec  coronam  imperialem  suo  capiti  imponere  immo 
nec  sicut  homo  ratione  utens  pedibus  in  terra  am¬ 
bulare  sed  sicut  animal  cunctis  horrendum  venenosum 

5  sollempnitate  codd.  7  nichil  codcl.  13  hiis  codd. 

14  novibus  codd.  (!)  19  sanguinis  om.  F.  20  et  om.  F. 

22  tanta  loci  distanciam  D,  tanta  loci  distancia  F.  29 
merito  in  D  repetitur.  30  ymmo  codd. 

et  pessimum  in  terra  reptare  ac  toti  gaudio  huius 
saeculi  ad  tempora  vitae  suae  omnino  renuntiare  vitam¬ 
que  suam  in  continuo  luctu  et  maerore  expendere  se 
velle,  si  talia  acciderent,  affirmavit.  His  et  aliis  ver¬ 
borum  et  consiliorum  conflictibus  per  multos  dies  et 
noctes  habitis  deliberaverunt  tandem  inter  se  aliorum 
flamen  sibi  fidelium  consiliis  non  expertes  quod,  cum 
iam  esset  in  tantum  in  hoc  facto  processum,  aliud 
nullatenus  expediret  quam  quod  omnino  Romanorum 
imperatoris  obtemperaret  voluntati  in  hac  parte. 

14  Qua  conclusione  consilii  sic  habita  imperator  cum 
imperatrice  omnia  ornamenta  quae  statum  filiae  im¬ 
peratoris  in  tali  casu  expedire  videntur  et  condecent, 
quae  animus  hominis  unquam  excogitare  posset  de 
vasis  vestibus  et  aliis  quibuscumque  apparatibus  auro 
et  argento  et  gemmis  pretiosissimis  adornatis,  quarum 
xerum  maxima  copia  ibidem  habebatur,  et  alia  multa 
praeparata  fieri  mandavit  et  fecit  pro  itinere  filiae  suae 
familiam  multam  addens  et  de  thesauris  pannorum 
sericeorum  et  aliarum  infinitarum  rerum  pretiosarum 
inaestimabilem  quantitatem.  Interea  etiam  mercatores 
praedicti  de  reditu  ibidem  amplius  faciendo  desperati 
naves  suas,  quarum  maximam  ut  praedixi  multitudinem 
secum  adduxerant,  de  infinitis  mercimoniis  nobilibus 
impleverunt. 

15  Imperatrix  vero  de  recessu  filiae  suae  nimis  dolens 
ac  de  mercatoribus  praedictis,  sicut  materna  viscera 
quodam  speciali  ingenio,  quo  natura  matres  pro  con¬ 
servatione  spei  et  educatione  filiarum  ingeniavit,  sibi 
patefecerant,  suspitionem  aliquantulam  habens  tradidit 
praedictae  filiae  private  ac  quocunque  homine  mundi 
nesciente  nonnulla  encenia  de  auro  vivissimo  ac  nobi- 


4  hiis  cocld.  9  se  post  quod  inserunt  codd.  17  habe¬ 
tur  codd.,  habebatur  correxi.  18  praeparatis  codd.  19  et 
de  scripsi,  et  deest  in  codd.  32  ac  D ,  et  F. 

lissimis  gemmis  sumptuosissime  composita ,  quorum 
valorem  yix  una  magna  patria  compensare  potuisset, 
ad  illum  finem,  ut,  si  inopinatus  horrendae  infelicitatis 
eventus,  quod  absit,  eveniret,  aut  se  ingereret  votis 
5  eius  vel  si  fortasse  mercatores  ipsi  aliquam  fraudem 
vel  deceptionem  inpermissam  confinxissent  aut  quo¬ 
cunque  modo  casus  necessitatis  vel  periculi  accederent, 
ipsa  de  dictorum  enceniorum  pretio  sibi  posset  quoad 
vitae  sustentationem  consulere  ac  etiam  provide  pauper- 
10  tatis  iugum  a  se  discutere  et  fugare,  impellens  ipsam 
seriose  et  districte  ut  dicta  encenia  apud  se  ita  ab¬ 
sconderet  ac  etiam  occultaret,  quod  nisi  casus  tantae 
necessitatis  accederet,  ut  praedixi,  nulli  unquam  ho¬ 
mini  viventi  de  his  unum  verbum  quoquomodo  reve- 
15  laret.  Quod  se  ipsa  filia  facturam  omnino  matri  re¬ 
promisit. 

Quibus  omnibus  sic  peractis  et  die  ad  recedendum  16 
praefixa  adveniente  mercatores  praedicti  imperatorem 
adierunt  dicentes  ipsum  que  rogantes  ut  eos  recedere 
20  permitteret  et  imperatoris  Romani  filium  una  cum 
eius  filia  sua  coniuge  remitteret  sicut  ab  initio  fuerat 
ordinatum  asserentes,  quod  tempus  recedendi  a  domino 
suo  sibi  praefixum  instaret,  quod  ulterius  tardare  ali¬ 
qualiter  non  auderent.  Imperator  vero  hoc  audiens 
25  filiam  suam  una  cum  suo  sponso  ipsis  tradidit  ad 
Romam  urbem  perducendam.  Cum  autem  imperatoris 
filia  ad  portum,  ubi  naves,  quibus  ad  Romam  urbem 
transvehi  debebat,  consistebant,  duceretur,  pater  et 
mater  ipsam  associantes  coeperunt  super  ipsam  plan- 
30  gere  planctu  magno  dicentes: 

'0  unica  filia  nostra  dilectissima,  lumen  oculorum  17 
nostrorum,  senectutis  nostrae  baculus,  imperii  nostri 

4  se  pro  si,  quod  in  codd.  est ,  conieci.  9  provide  D, 
quod  providendo  significare  videtur;  proprium  F.  10  im¬ 
pellens  conieci,  prohibens  codd.  14  hiis  codd.  19  que 
om.  F.  22  tempus  D,  tempore  F.  28  transvei  F. 

cunctique  terreni  domini  heres,  omnis  generationis 
nostrae  memoria  ac  totius  futurae  posteritatis  areha! 
0,  si,  quod  absit,  aliquo  infelicitatis  casu  viis  et  votis 
tuis  obsistente  te  perdere  nos  contingeret,  exinde  non 
solum  cuiuslibet  solacii  refugium,  verum  etiam  totius  i 
posteritatis  nostrae  exitium  deflere  usque  ad  finem  vitae 
nostrae  miserabiliter  dignum  esset  nec  ultra  vivere  sed 
mori  foret  a  deo  altis  suspiriis  sedulo  postulandum; 
nullius  solaminis  spe  refici  sed  totius  tribulationis  et 
angustiae  affici  dignum  ducerent  de  cetero  corda  : 
nostra.  Oculi  nostri  vultus  tui  lumine  praeclarissimo 
depraedati  continuis  lacrimarum  fontibus  facies  nostras 
‘irrigare  uberrime  merito  cogerentur.  Aures  nostras 
audito  tuae  perditionis  casu  infelici  terrorem  dolorissi- 
mum  recipere  et  habere  semper  et  incessanter  opor-  : 
teret  nec  esset  aliquod  corporum  nostrorum  membrum, 
quod  tam  nefandum  infelicitatis  casum  amarissime  non 
defleret.  Et  si,  quod  absit,  aliquod  talis  in  corporibus 
nostris  infedilitatis  membrum  reperiri  contingeret,  hoc 
esset  procul  dubio  iudicio  protinus  abscidendum’.  s 

18  His  et  huiusmodi  plangendi  modis  ipsis  multi¬ 
plicantibus  et  ultra  quam  dici  possit  continuantibus 
pervenerunt  ad  portam.  Et  navim  deputatam  nobi¬ 
lissimi  coniuges  intraverunt.  Et  valedicentibus  paren¬ 
tibus  ipsisque  rursus  valedictionem  lacrimabilem  re-  s 
ferentibus  mercatores  pessimi  erectis  velis  et  remigiis 
aptatis  abinde  navigare  coeperunt. 

19  Tandem  cum  transfretata  magna  parte  maris  iam 
regioni  Romanorum  appropinquare  inciperent,  mer¬ 
catores  vela  sursum  levantes  naves  ad  quandam  in- 1 
sulam  parvulam,  quae  nullis  inhabitabatur  hominibus 
sed  rupibus  et  rubetis  incultis  et  horrendis  exuberabat 


13  nostras  D,  nostrae  F.  17  nephandum  codd.  18 
talium  codd.  19  contigeret  codd.  21  hiis  codd.  23 
navim  codd.  (!)  25  valedictionis  codd valedictionem  correxi 

solitudinibus ,  quam  intermediam  scientes  ad  perficien¬ 
dam  suae  traditionis  perfidiam  praeelegerant,  rapido 
ventu  provehi  coegerunt.  Cumque  ad  ipsam  insulam 
mercatores  praedicti  cum  suis  navibus  pervenissent, 

5  alligatis  navibus  se  nocturnam  requiem  ibidem  recipere 
velle  confinxerunt  et  exeuntes  de  navibus  cibaria  sua 
pro  cena  in  ipsam  insulam  praeparare  fecerunt.  Et 
cena  facta  noctisque  tenebris  lucis  diei  claritatem 
obumbrantibus  mercatores  pessimi  nobilissimis  con¬ 
io  iugibus  tentorium  fingere  et  in  eo  thalamum  in  quo 
noctis  requiem  peragere  deberent  fieri  callide  man¬ 
daverunt. 

Facta  autem  nocte  dicti  coniuges  se  ad  thalamum  20 
ipsum  iis  non  ad  requiem  sed  ad  perditionis  suae 
15  dudum  praeordinatae  interitum  paratum  intraverunt 
et  in  ipso  omnis  fraudis  et  nequitiae  quae  de  ipsis 
tractabatur  inscii  totam  noctem  in  solaciis  solitis  et 
requie  expenderunt.  Aurora  autem  ortum  diei  sequen¬ 
tis  indicante  mercatores  praedicti  secrete  surgentes  et 
20  cogitatum  suum  malignum  ad  effectum  perducere  sa¬ 
tagentes  naves  intrantes  dimissis  post  se  nobilissimis 
coniugibus  adhuc  sopore  depressis  abinde  furtim  et 
celeriter  navigare  coeperunt  familia  interempta  cogi¬ 
tantes  sic  etiam  innocentes  perdere  coniuges,  quos 
25  deus  praeordinaverat  ad  obtinendum  et  regendum  pro 
futura  ecclesiae  sponsae  suae  salute  totius  imperii 
principatum. 

Mane  autem  facto  coniuges  ipsi  evigilantes  coepit  21 
sponsa  dicere  sponso  suo :  'surgamus  ne  si  forte  super- 
Jo  veniant  mercatores  magistri  nostri  et  inveniant  nos 
nudos,  ex  quo  verecundiam  recipiemus  quae  non  licet’. 

Ad  quae  Constantinus  respondens  ait:  'Permittatis  nos 
quiescere;  ipsi  enim  per  familiam  deputatam  nos  ex- 

11  deberent  scripsi,  debuerant  codd.  26  eeclesie  D , 
ecclesia  F. 

citabunt,  quando  erit  tempus’.  Mulier  autem,  quia 
magis  meticulosa  ideo  magis  sollicita,  surgens  de 
lecto  et  induta  vestibus  exivit  de  tentorio  et  cum 
circumquaque  perquisisset  nec  naves  nec  bomines  in¬ 
venisset,  reversa  ad  virum  cum  magno  eiulatu  rem 
gestam  dixit  sibi.  Qui  hoc  audito  manus  in  proprios 
capillos  iniiciens  seque  decapillare  incipiens  fortiter 
in  tantam  lamentationem  et  dolorem  prorupit,  quod, 
nisi  mulier  eius  dolorem  verbis  consolatoriis  miti- 
gasset,  se  ipsum  ut  aestimo  proprio  gladio  peremisset 
dicens:  '0  dilecta  domina  mea  et  sponsa,  ego  enim 
sum  pauperis  mulieris  filius  et  tibi  nobilissimae  mu¬ 
lieri  per  fraudem  et  dolum  maledictorum  hominum 
copulatus.  Quot  et  quanti  in  domo  patris  tui  reperi- 
untur,  qui  digni  te  pro  familia  non  sunt  reputati, 
quorum  ego  ratione  generis  servus  esse  non  possem. 
Ego  enim  sum  causa  mortis  tuae  et  ad  istum  misera¬ 
bilem  interitum  te  perduxi.  Supplico  ut  vel  me  proprio 
gladio  interficias  vel  patiaris  me  ipsum  iugulare’. 

22  Mulier  vero  eius  nimio  dolore  mota  sibique  ex 
corde  conpatiens  consolabatur  ipsum  dicens:  'Unde 
aut  cuius  condicionis  vel  generis  sis  vel  fueris,  de  hoc 
non  quaero;  scio  enim  quod  mihi  in  maritum  vel  con- 
iugem  sociatus  es,  a  te  numquam  propter  patrem  aut 
matrem  aut  aliquam  personam  viventem  separabor  dum 
vixero.  Nec  potest  res  ipsa  absque  miraculi  praesagio 
et  ordinatione  divina  accidisse;  propter  quod  ipse  deus, 
si  in  ipsum  firmiter  speraverimus,  nos  de  nostra  citius 
angustia  liberabit.  Constans  esto  et  boni  animi,  ego 
enim  adhuc  habeo  tantum  de  pretiosis  enceniis  per 
matrem  meam  mihi  traditis,  quibus,  dummodo  dii 
nostri  ad  aliquem  portum  seu  habitationem  homi¬ 
num  vivos  nos  perduxerint,  habere  poterimus  victum 

nostrum’.  Per  quae  et  his  similia  animum  viri  sui 
aliqualiter  mitigavit. 

Nobiles  autem  coniuges  nihil  aliud  apud  se  haben-  23 
tes,  de  quo  cibum  et  potum  sumere  possent,  nisi  de 
5  fructibus  quarundam  arborum  quas  in  praedicta  insula 
invenerunt  et  de  aqua  maritima  se  per  aliquos  dies 
refecerunt  aliud  penitus  nutrimentum  non  habentes. 
Cum  autem  placuerit  divinae  pietati,  quae  Danielem 
de  lacu  leonum  liberavit,  eos  similiter  liberare,  con¬ 
io  tigit  ut  ipsi  stantes  viderent  homines  quosdam  de 
prope  navigantes.  Qui  gavisi  multum  clamaverunt 
super  eos  dicentes:  '0  dilectissimi  homines,  quos 
misericordia  deorum  sublimium  ad  hoc,  ut  nos  a 
morte  eriperent,  ad  hunc  locum  feliciter  pervenire 
15  fecerunt,  vobis  intime  supplicamus,  ut  amore  divini 
praemii  ac  nauli  vestri  nos  ad  naves  vestras  recipia¬ 
tis  et  perducatis  ad  portum,  ad  quem  vos  ire  cogi¬ 
tastis’.  Qui  quidem  homines  supra  modum  admirantes 
eo,  quod  ibidem  aliquos  homines  nunquam  viderant 
20  aut  habitare  credebant,  coeperunt  ab  iis  quaerere, 
qualiter  ibidem  pervenissent.  Qui  timentes  non  esse 
tutum,  si  iis  exponerent  rei  gestae  veritatem,  dixerunt 
iis  per  hunc  modum: 

'Mercatores  quidam,  in  quorum  manibus  nos  era- 24 
25  mus,  tempestate  valida  compulsi  ad  istam  insulam 
cum  suis  navibus  noviter  pervenerunt,  qui  cum  fati¬ 
gati  a  laboribus  et  remigrationibus  nimis  essent  de¬ 
liberaverunt  in  ipsa  insula  per  noctem  requiescendi 
gratia  permanere.  Nosque  de  huiusmodi  periculis  in- 
30  consueti  ac  timore  mortis  nimis  perterriti  mane  cum 
ipsi  mercatores  recederent  eo,  quod  oculi  nostri  ni¬ 
mium  gravati  fuerant,  prae  tristitia  remansimus  hic 
_  \ 

1  hiis  codd.  3  nichil  F.  8  placuit  codd.  quae 
scripsi ,  qui  codd.  9  eos  deest  in  codd.  10  viderent  scripsi, 
videntes  codd.  15  fecerent  D ,  ceperunt  F.  28  ipsa  D, 
ista  F.  29  que  om.  F. 

in  insula  dormientes;  ipsi  nos  una  cum  iis  nayes 
intrasse  fortasse  credentes  nobis  hic  dormientibus  re¬ 
lictis  recesserunt’. 

25  De  tentorio  quoque,  in  quo  ipsi  coniuges  per 
noctem  dormierant,  ac  eorum  universis  lectisterniis 
capetis  et  apparatibus  pretiosis  et  nobilibus  nullam 
penitus  mentionem  facere  ausi  fuerunt  timentes,  quod, 
si  homines  illi  res  huiusmodi  et  earum  pretiositatem 
viderent,  rem  ita  esse  sicut  rettulerant  nullatenus 
existimantes  de  iis  fortasse  aliter  facerent  quam  ipsis 
et  utilitati  eorum  conveniret;  quorum  timore  ipsi  de 
praedictis  lectisterniis  et  rebus  simpliciter  et  omnino 
tacuerunt  et  eas  perdere  et  ibi  dimittere  potius  quam 
periculis,  quae  expeditione  ipsarum  evenire  timebant, 
se  submittere  decreverunt.  Homines  autem  illi  et 
navium  eorundem  patroni  videntes  ipsos  tam  iuvenes 
et  praeclaros  nec  credentes  eos  aliquod  fictitiura  con¬ 
fingere  scire  sed  rem  ita  esse  sicut  rettulerant  omnino 
aestimantes  dictos  coniuges  misericordia  moti  ad  naves 
suas  suscipientes  usque  ad  portum  Romanorum,  ad 
quem  tum  alias  ituri  erant,  secum  perduxerunt. 

26  Cum  autem  ad  Romam  pervenissent,  gavisi  fuerunt 
gaudio  magno  valde  et  deum  in  cordibus  suis  bene¬ 
dicentes  dixerunt:  'Domine,  deus  omnipotens,  qui  nun¬ 
quam  deseris  sperantes  in  te,  tibi  gratias  referimus, 
qui  nos  de  morte  ad  vitam,  de  periculis  navigantium 
ad  felicitatis  portum,  de  damnatione  ad  viam  salutis 
perduxisti.  Quis  enim  umquam  speravit  in  te,  qui  spe 
sua  frustrata  optatum  non  consequitur  intentum?  De 
isto  nec  aliqua  scripturarum  narrat  historia  nec  cuius¬ 
cunque  viventis  refertur  esse  memoria’.  Et  cum  ipsi 
ad  portum  ut  praedixi  applicuissent,  exeuntes  de  navi¬ 
bus  et  soluto  naulo  suis  cum  gratiarum  actione  vale¬ 
dixerunt  patronis.  Et  ingressi  urbem  Romam  Con- 

stantinus  ipse  coniugem  suam  ad  hospitium,  in  quo 
matrem  suam  Helenam  ante  quatuor  annos  dimiserat, 
secum  perduxit. 

Et  intrantes  domum  pariter  Helena  mater  Con-  27 
5  stantini  cum  vidisset  filium  de  pretiosis  vestibus  in¬ 
dutum  et  secum  tam  nobilem  tamque  pulchram  ac 
bene  ornatam  mulierem  gerentem,  eum  a  principio 
non  cognovit  seque  in  persona  filii  fore  deceptam 
aestimavit.  Sed  cum  Constantinus  ei  totam  rei  gestae 
io  seriem  utpote  qualiter  a  mercatoribus  Romanis  a  prin¬ 
cipio  captus  et  in  domibus  ipsorum  educatus  fuerit, 
qualiter  quoque  sub  nomine  filii  imperatoris  ad  Grae¬ 
ciam  perductus  sibi  praesens  mulier,  imperatoris  Grae¬ 
corum  filia,  in  uxorem  sociata  exstiterit  ac  qualiter 
15  ipsos  dicti  mercatores  in  insula,  ut  fame  interficerent, 
dimiserant  et  casu  alii  mercatores  ibidem  transeuntes 
eos  ad  Romam  perduxerant,  narrare  incepisset,  quo 
audito  Helena  supra  modum  stupefacta  filium  coepit 
diligentius  intueri  et  tam  ex  loquela  quam  ex  spe- 
20  cialibus  gestis,  quos  ipsum  in  iuventute  noverat  habere, 
quam  etiam  aliis  indiciis  magis  ac  magis  ipsum  cogno¬ 
scere  incepit  nec  tamen  propter  facti  quantitatem  stupen¬ 
dam  potuit  reddere  satis  certam,  tamen  compulsa  amore 
se  ipsam  diutius  continere  non  valens  procidit  in  lacri- 
25  mas  et  prae  gaudio  amarissime  flere  coepit. 

Et  surgens  cum  festinantia  ipsum  amplexata  28 
eumque  tanquam  filium  suum  unigenitum  materni 
osculi  dulcedine  recepit  dicens:  'Fili  mi  dilectissime, 
bene  veneris;  deus  omnipotens  sit  benedictus,  qui 
30  te  mihi  restituit,  unicum  lumen  meum;  benedicta  sit 
dies  ista,  in  qua  te  recepi,  de  cuius  recuperatione  iam 
dudum  eram  desperata;  hodie  deus  afflictionem  meam 

7  gerentem  scripsi  pro  codicis  F  scriptura  reieute  ( rei - 
neuntevn ?);  in  D  haec  vox  deleta  est.  11  ipsorum  D,  eorum 
F.  15  insula  D,  insulam  F.  —  indicativus  genuinus  esse 
videtur  ut  in  capite  48. 

respexit  et  te  meum  totius  saeculi  solacium  milii  re¬ 
stituit.  Cedat  de  ceteris  a  corde  meo  omnis  tristitia, 
quia  dragma  perdita  est  inventa  nec  potest  habere 
locum  tristitia,  ubi  praesens  est  omnis  laetitia;  per 
te,  fili  mi,  et  per  tuum  adventum  deus  mibi  de  solacio 
et  gaudio  plus  incomperabiliter  restituit  quam  infelix 
tuae  perditionis  casus  de  dolore  intulit  cordi  meo, 
unde  sibi  regratior  et  suae  immensae  pietati2 * * 5.  Et  con¬ 
versa  ad  uxorem  Constantini  ipsam  similiter  osculis 
et  amplexibus  recepit  dulciter  sicut  nurum  suam; 
verumtamen  sicut  de  filii  recuperatione  gaudebat,  ita 
et  multo  magis  de  tantae  coniugis  suae  adductione 
scilicet  propter  suam  inopiam  et  propter  rei  magni¬ 
tudinem  non  immerito  tristabatur.  Nurus  autem  videns 
socrum  suam  de  adventu  suo  contristatam  sic  allo¬ 
quebatur  ipsam  dicens: 

29  'Domina  mea  carissima,  de  adventu  meo  nolite 
contristari,  nolite  sollicita  esse:  Quid  manducabimus 
et  quid  bibemus?  Scit  enim  pater  noster  caelestis, 
qui  nos  de  manibus  iniquorum  mercatorum  et  peri¬ 
culis  maris  liberavit,  quid  nobis  necesse  sit.  Ipse  enim 
qui  de  tantis  periculis  nos  redimere  curavit  nequa¬ 
quam  fame  interficere  cogitavit,  ipsius  etenim  incom¬ 
prehensibilia  sunt  iudicia.  Sic  ergo  illud,  quod  de 
nobis  eius  impraescrutabilis  consilii  altitudo  disposuit, 
inevitabili  necessitate  adimpleri  licet.  Habeamus  ergo 
patientiam  et  cum  dei  adiutorio  tandem  nostram  emen¬ 
demus  paupertatem.  Ego  enim  consilio  manuum  mearum 
et  laboribus  meis  vos  iuvabo  et  bene  ut  spero  deo  adiu- 
vante  lucrabimus  panem  nostrum.  Et  nihilominus  non 
omnino  vacua  veni,  sed  aliquid  de  meo,  quo  mediante 

2  a  corde  D ,  de  corde  F.  3  dragma  codd.  cfr.  Ev.  Luc. 

15,  S  sq.  15  socrum  codd.  17  karissima  codd.  20  et 

addidi.  21  maris  liberavit  D,  nos  redimere  curavit  F. 

22  nos  ante  de  tantis  posuit  F\  secutus  sum  codicem  D.  30 
nicbilominus  codd. 

victum  nostrum  quaerere  poterimus,  addere  volo,  ne 
nimis  videar  esse  onerosa5. 

Et  extrahens  illud  sumptuosum  et  nobile  encenium,  30 
quod  in  recessu  dederat  sibi  mater  sua,  dixit  ei: 

5  'Ecce  encenium  illud  vendatis  et  de  pretio  eius  in¬ 
veniamus  modum  aliquem,  per  quem  poterimus  nos 
nutrire5.  Videns  autem  Helena  pretiositatem  huius  rei 
dubium,  quod  circa  relata  per  filium  de  re  tam  grandi 
prius  habuerat,  a  se  coepit  removere  et  cogitare,  quod 
io  hoc  non  erat  hominum  pauperum,  sed  imperatoris  aut 
regum  vel  magnorum  filiis  et  filiabus  talia  a  suis 
parentibus  condonare.  Sed  tamen  intra  se  plus  quam 
antea  timuit  cogitans:  'Si  ista  est  tanti  hominis  filia, 
ut  dicit  et  satis  mihi  apparet,  quo  comperto  poteris 
15  non  solum  filium  quidem  perditum  et  inventum  tunc 
vere  perdere,  sed  te  et  omnes  cum  quibus  conversaris 
ad  periculum  mortis  dare.5  Verumtamen  in  domino 
firmam  spem  ponens  dixit  in  corde  suo:  'Domine  deus, 
qui  nosti  omnia  antequam  fiant,  tu  scis,  qualiter 
20  contra  omnem  voluntatem  meam  oppressa  filium  istum 
Constantinum  de  isto  sacrilego  imperatore  suscepi  et 
ipsum  de  laboribus  manuum  mearum  educavi;  quod 
quoque  nec  ante  nec  post  virum  aliquem  in  con¬ 
cupiscentia  carnis  novi,  sed  tibi,  domino  deo,  corpus 
25  meum  immaculatum,  quantum  in  me  fuit,  custodire 
cogitavi.  Sed  quia,  domine,  haec  in  me  et  nunc  sub- 
sequentia  ista  in  filio  meo  fieri  voluisti,  tibi  et  tuae 
immensae  misericordiae  commendo  et  ipsum  et  omnia, 
quae  de  nobis  miseris  creaturis  tuis  facere  cogitasti, 

30  ad  effectum  secundum  magnitudinem  tuae  inenarrabilis 
pietatis  perducantur5. 

5  encenium  om.  D.  6  poteramus  codd.,  poterimus  cor¬ 
rexi.  14  de  vi  pronomimis  quo  cfr.pag.  17,  17  et  21,  5.  16 
vere  D ,  vero  F.  18  suo  om.  D.  23  virum  om.  F.  24 
domino  deo  D,  domine  deus  F.  26  domine  om.  F.  27  in 
filio  me  codd.,  meo  correxi.  31  perducantur  D,  perducatur  F. 

2* 


20 


31  His  vero  in  corde  suo  dictis  Helena  encenium 
praedictum  de  manu  nurus  suae  recepit  ipsumque  post 
haec  non  multis  elapsis  diebus  vendidit  pro  magna 
pecuniae  quantitate;  de  cuius  quidem  pecuniae  parte 
unum  domicilium,  in  quo  per  aliqua  tempora  hospi¬ 
tium  advenis  tenuit  et  hospites  supervenientes  recepit, 
comparavit.  Et  sic  facta  stabularia,  se  exinde  et 
nurum  suam  una  cum  filio  suo  enutrivit  decenter. 
Nurus  vero  Helenae  in  textura  operum  muliebrium 
sumptuosorum  et  nobilium  secundum  quod  suam  decuit 
condicionem  more  subtilitatum  Graeciae  bene  erudita 
bonam  pecuniam  de  labore  manuum  cottidie  lucrabatur 
et  Helenae  tanquam  suae  dominae  oboediens  et  sub- 
iecta  obsequi  non  dedignabatur  in  omnibus  et  servire. 

32  Constantinus  autem  suae  sequens  nobilitatis  origi¬ 
nem,  quam  tamen  penitus  ignoravit,  se  ex  instinctu 
quodam,  quem  sibi  natura  ex  nobili  sanguine  pro¬ 
creata  ingerminavit,  ad  actus  militares  se  dedit.  Et 
in  tantum  in  bastiludiis  et  torneamentis  et  aliis  mili¬ 
taribus  actibus  se  exercere  coepit,  quod  tandem  inter 
omnes  milites  et  nobiles,  quorum  tunc  temporis  in 
Roma  erat  et  cottidie  de  omnibus  mundi  partibus 
ibidem  confluebat  innumerabilis  copia,  qui  se  huius- 
modi  solaciis  continue  exercebant,  tantam  famam  con¬ 
traxit,  quod  nullus  in  urbe  Roma  Constantino  melior 
credebatur  in  talibus  inveniri. 

33  Tandem  Constantius  imperator  Romanus  diem 
natalis  sui  ex  more  agere  volens  vocavit  omnes  sena¬ 
tores,  tribunos,  centuriones  et  milites  et  die  statuta 
sollemnia  natalis  sui  ut  consueverat  celebravit.  In  qui¬ 
bus  inter  cetera  bastiludiorum  et  tomeamentorum 


1  Hiis  codd.  3  magna  pecunia  quantitate  Z),  magno 

pecunia  quantitate  F.  5  qua  T>.  12  cottidie  codd.  17 

sagwie  F.  18  se  orn.  JD.  22  cottidie  codd.  27  diem 
natalis  sui  codd.  ( diem  natalem  suum??)  30  sollempnia  codd. 

exercitia  permaxime  agebantur.  Constantinus  vero 
cum  aliis  et  inter  alios  hastiludens  praevaluit  ceteris 
omnibus  hoc  ludo  ita  ut  multos  secum  ludentes  et 
fere  omnes  ludum  ipsum  secum  ad  aliquod  tempus 
5  continuantes  ad  terram  prosterneret  et  quod  iam  quare 
non  inveniebatur  aliquis  qui  secum  ludere  ausus  esset, 
et  in  tantum  ultra  omnes  praefecit ,  ita  ut  imperator 
cum  toto  senatu  ac  universis  suis  tribunis  et  militi¬ 
bus  de  eius  strenuitate  mirarentur.  Istis  itaque  hasti- 
10  ludiis  et  torneamentis  ad  aliquos  dies  continuatis  ac 
Constantino  magis  ac  magis  praevalente  imperator 
coepit  inquirere  quisnam  esset.  Milites  autem  et  uni¬ 
versi  qui  aderant  nobiles  responderunt  uno  ore  dicen¬ 
tes,  quod  nullus  ipsum  nosceret  nisi  quod  ipsum  saepius 
i5  vidissent  ceteris  in  hoc  ludo  et  aliis  militaribus  acti¬ 
bus  ludentibus  incomparabiliter  praevalentem. 

Imperator  autem  hoc  audito  Constantinum  ad  34 
suam  vocari  iussit  praesentiam  et  quaesivit  ab  ipso 
quis  et  unde  esset.  Qui  respondit  dicens:  'Domine 
20  imperator  pauperis  sum  filius  mulieris  stabulariae  in 
hac  urbe  commorantis’.  Rursusque  interrogavit  ipsum 
quis  esset  pater  eius.  Ad  quod  iterum  respondit  dicens: 
'Patrem  quendam  pauperem  virum  habui  qui  mortuus 
fuit  antequam  ego  natus  essem’.  Imperator  autem  rem 
25  tacitus  considerans  subsequenti  quadam  die,  cum  ipsum 
inter  alios  milites  hastiludentes  ac  ipsum  iis  prae¬ 
valentem  sicut  prius  conspexisset,  eundem  Constan¬ 
tinum  ad  se  vocari  iussit  et  iterum  quis  esset  inter¬ 
rogavit.  Qui  quidem  Constantinus  respondit  sicut  prius 
30  fecerat  dicens:  'Domine  imperator,  pauperis  sum  filius 
mulieris,  servus  vester’.  Imperator  autem  rem  ita  esse 
sicut  asserebat  nequaquam  aestimans  dixit  sibi:  'Pro 
certo  scire  volumus  huius  rei  veritatem  et  nisi-  ipsam 
patefeceris,  poenam  non  evades’.  Constantinus  autem 

10  continuans  codd.  continatis  correxi.  30  domine  in  D 
repetitur. 

rem  ita  esse  eum  iuramento  affirmavit  et  cum  im¬ 
perator  aliud  ab  eo  scire  non  posset,  quaesivit  de 
nomine  suo  et  si  quos  alios  amicos  haberet  post 
matrem.  Qui  dixit  sibi:  'Constantinus  vocor  ex  nomine 
nec  habeo  alios  amicos  nisi  matrem  et  uxorem  pauper¬ 
culam  mulierem5.  Imperator  hoc  audito  mandavit  sibi, 
ut  matrem  suam  et  uxorem  ad  eius  praesentiam  per¬ 
duceret,  cum  ipse  omnibus  modis  huius  rei  veritatem 
scire  vellet. 

35  Constantinus  vero  recepto  imperiali  mandato  ad 
dpmurn  suam  reversus  matrem  suam  et  uxorem  in¬ 
dutas  de  melioribus  suis  vestibus  et  ornatas  ad  im¬ 
peratoris  praesentiam  perduxit.  Imperator  autem  ad 
Helenam  in  eius  praesentia  constitutam  dixit:  'Est 
inquam  ille  iuvenis  filius  tuus?5  Quae  respondens  ait: 
'Est,  domine5.  Dixit  imperator:  'Quis  est  enim  pater 
eius?5  Quae  respondit  dicens:  'Ego  ipsum  in  iuven- 
tute  mea  de  quodam  viro,  quem  in  partibus  natalibus 
amici  mei  mihi  in  maritum  copulaverant,  suscepi, 
qui  a  me  non  longe  post  more  negotiandi  recessit 
et  ad  me  postea  non  est  reversus.  Si  mortuus  sit  aut 
vivat,  deus  scit5.  Imperator  vero  non  bene  contentus 
de  responsione  mulieris  magis  quam  antea  dubitavit 
et  mandavit  ipsam  una  cum  familia  sua  ad  mensam 
suam  inter  mulieres  nobiles  ad  comedendum  collocare. 

36  Nurus  autem  Helenae  pulcherrima  facie  et  aptis¬ 
sima  erat  in  corpore  et  secundum  nobilitatis  suae 
condicionem  nobilissimis  moribus  erudita.  Quae  cum 
esset  inter  alias  mulieres,  non  sicut  viles  et  pannosae 
consueverunt  facere  mulieres,  cibos  avide  sumere,  sed 
disciplinam  et  verecundiae  honestatem  sequens  studuit 
prout  suam  nobilitatem  decuit  mansuetissime  et  de- 

7  perduceret  D,  adduceret  F.  8  cum  deest  in  codd. 

16  Post  dixit  inserit  F  enim.  20  morem  negotiandi  gratia 
codd.  gratia  explicationem  esse  vocabuli  more  ratus  correxi.  21 
aut  vivat  codd. 

licatissime  manducare.  Imperator  vero  rem  tacitus 
considerans  Helenam  post  mensam  ad  se  vocavit  dicens: 
'Nequaquam  ita  est  de  filio  tuo  et  uxore  eius  sicut 
dixisti;  et  nisi  nobis  de  huiusmodi  dicas  veritatem, 

5  imperialem  maiestatem  te  scias  graviter  offendere  nec 
debitam  te  noveris  evadere  posse  ultionem’.  Quod 
audiens  Helena  dixit:  'Domine  imperator:  ex  quo  modis 
omnibus  scire  voltis  huius  rei  veritatem,  detis  mihi 
indutias  modicas  et  ego  reversa  cum  filio  meo  et  filia 
10  dicam  vobis’.  Imperator  vero  se  in  hoc  difficilem 
reddens,  sed  victus  tandem  eius  precibus  diem  certam 
redeundi  et  praemissa  dicendi  sibi  assignavit. 

Die  vero  statuta  adveniente  Helena  annulum,  quem  37 
sibi  imperator  in  defloratione  sua  ut  praedixi  dederat, 
is  una  cum  nobilissimo  *  imperiali  humerali  ornamento, 
quas  res  praedicta  Helena  usque  in  ipsam  diem  ita 
occultaverat,  quod  nulli  viventi  de  hoc  quidquam  con¬ 
stitit  nec  constabat,  apud  se  secrete  recipiens  ad  im¬ 
peratorem  una  cum  filio  suo  et  filia  reversa  fuit  et 
20  stans  in  ipsius  praesentia  dixit  sibi  supplicando:  'Do¬ 
mine  imperator,  rogo,  ut  amore  dei  in  his,  quae  vobis 
dixi,  contenti  sitis  et  me  ad  ulteriora  dicenda  non 
cogatis’.  Imperatore  autem  hoc  facere  penitus  re¬ 
cusante  et  ad  dicendum,  qualiter  esset  de  filio  et 
25  filia,  ipsam  minis  et  terroribus  coartante  dixit  sibi: 
'Domine,  si  dixero  vobis  veritatem,  non  credetis; 
verum  tamen,  ex  quo  habere  non  voltis  me  de  huius¬ 
modi  subportatam,  vestrae  notifico  maiestati,  quod 
iste  Constantinus,  filius  meus,  est  filius  vester.  Ego 
30  ipsum  de  vobis  suscepi,  qui  me  pauperculam  op¬ 
pressistis’. 

Et  incipiens  coepit  sibi  narrare  totam  seriem  rei  38 
gestae,  sicut  in  principio  praesentis  opusculi  contine- 

7  Domine  om.  F.  8  voltis  D,  witis  F.  21  hiis  codd. 

22  scitis  codd.,  sitis  correxi.  27  voltis  codd.  29  iste  D, 
ipse  F. 

tur.  'Quoniam  vero  ego  sentiens  me  a  vobis  con¬ 
cepisse,  decrevi  potius  velle  in  urbe  Romana  in  pauper¬ 
tate  vitam  ducere  et  de  laboribus  manuum  mearum 
victum  quaerere  quam  ad  natalem  patriam  redire  et 
ibidem  inter  amicos  et  notos  quamvis  sine  paupertate 
et  cum  necessariorum  sufficientia  perpetuae  verecundiae 
ruborem  sustinere.  Et  ideo  ex  tunc  praeelegi  hic 
manere  et  mansi  usque  in  hodiernum  diem  et  filium 
meum  Constantinum  de  manibus  seu  laboribus  manuum 
mearum  educavi.  Usquequo  duo  mercatores  Romani 
ipsum  mihi  furtim  auferentes  ad  domum  suam  re¬ 
ceperunt  et  educaverunt  per  aliquos  annos,  donec 
ipsum  ad  annos  iuventutis  perductum  secum  per¬ 
duxerunt  ad  Graeciam  et  ibidem  filium  vestrum  fore 
dicentes  filiae  imperatoris  Graecorum  hic  praesenti 
copulari  matrimonialiter  procuraverunt  et  inde  re¬ 
cedentes  ipsosque  secum  prout  a  vobis  in  mandatis 
se  recepisse  affirmaverunt  perducentes  eos  ad  quan- 
dam  insulam  ut  ibidem  fame  interficerent  collocabant 
et  ipsis  dormientibus  et  ignorantibus  ibidem  relictis 
ad  Romam  cum  suis  navibus  reversi  clam  fuerunt. 
Deus  autem  omnipotens  qui  nunquam  deseruit  speran¬ 
tes  in  se  quique  Susannam  de  manibus  iniquissi¬ 
morum  iudicum  et  Danielem  de  lacu  leonum  liberavit, 
volens  innocentes  praeservare  iuvenes  fecit  quosdam 
bonos  homines  cum  suis  navibus  dictae  insulae  appro¬ 
pinquare  et  non  sine  suae  dispositionis  clementia  ibi¬ 
dem  pervenire;  qui  de  perditione  ipsorum  miserti  eos 
ad  Romam  perduxerunt.  Ego  autem  paupercula,  filium 
meum  omnino  perdidisse  credens  et  eius  perditionem 
per  multa  tempora  deflens  ac  de  eius  recuperatione, 
quem  iam  tunc  per  quinque  annos  perdideram,  omnino 
desperata  ipsum  non  multo  tempore  elapso  una  cum 


1  concepisse  D ,  suscepisse  F.  14  et  om.  F.  26  ap¬ 
propinquare  F ,  propinquare  D. 

sua  coniuge  praesente  sanum  cum  gaudio  suscepi. 
Sed  de  tanta  coniuge  stupefacta  decreveram  iam  una 
cum  iisdem,  quod,  nisi  fuisset  mandatum  vestrum 
tam  seriose  mihi  factum,  nunquam  alicui  viventi  eius 
5  condicionem  et  eventum  rei  dixissem,  sed  in  pauper¬ 
tate  et  de  laboribus  manuum  mearum  victum  quaerere 
cogitavimus  ad  tempora  vitae  nostrae’. 

Imperator  vero  de  tantis  et  talibus  sermonibus  39 
multum  stupefactus  et  ultra  quam  credi  potest  ad- 
10  mirans  ait:  'Et  quomodo  potest  iste  filius  meus  et 
quem  ipsum  de  vobis  generavi?’  Respondit  Helena 
dicens:  'Domine  imperator  viginti  annis  elapsis  et 
amplius  uno  dierum  ego  cum  sociis  meis,  quae  ad 
urbem  Rornan  venimus  ad  visitandum  limina  sancto- 
15  rum,  transivi  per  pontem  Tiberis  et  vobis  ex  adverso 
cum  satellitibus  vestris  venienti  casu  occurrebam  vos- 
que  statim  missis  quibusdam  ex  vestris  mandastis 
hospiti  meo  me  tum  penitus  ignorantem  ut  me  de 
hospitio  suo  non  dimitteret  sed,  donec  propositum 
20  vestrum  de  me  conceptum  expleretur,  apud  se  re¬ 
tineret.  Hospes  vero  suscepto  mandato  imperiali  di¬ 
missis  aliis  consociis  meis  me  retinuit  et  mihi  furtum 
cuiusdam  rei  suae,  quam  sibi  furatam  asseruit,  im¬ 
ponens  de  hospitio  suo  recedere  non  permisit.  Yosque 
25  capta  opportunitate  ad  idem  hospitium  venistis  et  me 
pauperculam  flore  pudicitiae  meae  contra  omnem  vo¬ 
luntatem  meam  et  sicut  placuit  denudastis  et  violenter 
oppressistis.  Et  in  signum  quod  omnia  ista  vera  sint 
ecce  annulum  vestrum,  ecce  humerale  ornamentum 
30  imperiale,  quas  res  in  defloratione  mea  mihi  amaris¬ 
sime  flenti  et  de  perpetrata  circa  me  nimium  dolenti 
quadam  pietate  motus  tribuistis  et  quas  apud  me  in 


10  potest  iste  D,  iste  potest  F.  15  tyberis  T),  tiberis  F. 
20  de  me  D,  de  m  P,  25  oportunitate  codd.  26  flore 
codd.,  fortasse  scribendum  est:  in  flore.  30  michi  D,  m  F. 

istam  horam  ita  occultavi,  quod  homo  vivens  super 
terram  nunquam  scivit.  Et  licet  casus  necessitatis 
saepius  affuerit  nunquam  tamen  ea  vendere  volui  sed 
in  testimonium  doloris  mei  et  paenitentiae  usque  in 
diem  divini  iudicii  contra  vos  reservare  decrevi4 5. 

40  Imperator  autem  his  rebus  visis  et  cum  diligentia 
intuitis  coepit  eas  magis  ac  magis  noscere  et  exinde 
rem  gestam  ad  memoriam  revocare  et  in  eo  mulieris 
sapientiam  et  nobilitatem  in  animo  suo  multum  com¬ 
mendare.  Et  irruens  in  ipsam  amplexatus  et  osculatus 
est  eam  dicens:  'Vere  sanguinis  nobilitas  praeclari, 
de  quo  te  procreatam  non  dubitamus,  tibi  tale  sa¬ 
pientiae  consilium  indidit  et  nobilissimae  honestatis. 
Nec  sine  deorum  sublimium  dispositione  talis  con- 
oubitus  accidere  potuit  de  quo  talis  proles  nasceretur 
et  sequeretur  coniugium,  quod  inter  filium  meum  et 
imperatoris  tanti  filiam  est  contractum;  oportet  enim 
ut  quod  diis  disponentibus  placuit  finem  praeordinatum 
sortiatur5. 

41  Et  conversus  ad  Constantinum  dixit  ei:  'Qui  sunt 
hi  mercatores,  qui  tantum  facinus  in  vituperium  et 
laesionem  imperialis  maiestatis  committere  praesum¬ 
pserunt,  ut  sibi  sub  tam  nefario  colore  tanti  impera¬ 
toris  filiam  tam  nobilem  tamque  praeclaram  matri- 
monialiter  copulare  procurarent?  Ipsos  ut  dignos 
supplicio  et  morte  turpissima  damnando  per  im¬ 
perialem  nostram  sententiam  iudicamus  et  bona  eorum 
quaelibet  mobilia  et  immobilia  confiscamus5.  Et  statim 
mittens  dictos  mercatores  capi  mandavit  et  fecit  ac 
bona  ipsorum  confiscavit  et  confiscata  omnia  et  sin¬ 
gula  Helenae  ac  Constantino  filio  suo  et  eius  uxori 
tradidit  integraliter  et  donavit.  Mercatores  autem 

4  testimonium  D ,  testamentum  F.  6  hiis  codd.  14 

sine  scripsi,  absit  codd.  18  disponentibus  I),  omnipotenti¬ 
bus  F.  21  hii  codd.  23  nephario  codd.  26  dampnando 
codd. 

huiusmodi  in  quaestionibus  poni  et  ab  iis  veritatem 
inquiri  de  praemissis  mandavit  et  fecit  ut  est  moris 
et  maxime  Romanorum  qui  inventores  huiusmodi 
quaestionum  existere  referuntur.  Tandem  per  con- 
5  fessionem  ipsorum  inventum  fuit  rem  totaliter  ita  esse, 
quemadmodum  Helena  et  eius  filius  Constantinus  ipsi 
imperatori  rettulerant,  ut  praediximus.  Unde  imperator 
dictos  mercatores  post  multa  suppliciorum  genera  quae 
iis  imponi  iussit,  tandem  capitis  fecit  subire  sen¬ 
io  tentiam  et  gladio  decollari. 

Postremo  Constantius  imperator  comperta  de  prae-  42 
missis  veritate  ac  inventa,  quod  omnia  et  singula,  quae 
Helena  et  Constantinus  eius  filius  de  se  et  imperatoris 
Graecorum  filia  rettulerant,  vera  essent  de  iisque  ad 
15  plenum  certificatus,  misit  solationes,  suos  legatos,  et 
nuntios  ad  Graeciam  ac  imperatori  Graecorum  fecit 
totam  rei  seriem  nuntiare  videlicet,  qualiter  duo  mer¬ 
catores  praedicti  Constantinum  ad  eum  fraudulenter 
perduxerant  ac  filiam  suam  eo,  quod  ipsi  facta  sua 
20  et  utilitatem  in  praemissis  et  circa  ea  facerent,  cal¬ 
lide  sibi  in  uxorem  copulari  fecerant,  qualiter  que 
ipsos  ad  quandam  insulam,  ut  ibidem  fame  inter¬ 
ficerent,  perduxerant  ac  iis  ibi  relictis  Romam  reversi 
fuerant  et  qualiter  quidam  boni  homines  non  absque 
25  nutu  deorum  sublimium  penes  ipsam  insulam  navi¬ 
gantes  ipsosque  super  eos  clamantes  invenerunt  et  ad 
Romam  perduxerunt,  qualiter  etiam  de  his  omnibus 
satis  miraculose  reperit  veritatem  dictisque  mercatori¬ 
bus,  sicut  male  egerant,  per  sententiam  condemnationis 
30  inferri  fecerat  supplicium  dirae  mortis. 


6  und  7  Verba  quemadmodum  —  rettullerant  om.  F.  7 
retulerant  cod.  I).  14  retulerant  codd.  15  solationes  codd., 

fortasse  corruptum  est.  16  nunccios  codd.  17  nuncciare 
codd.  28  miraculose  se  codd.,  alterum  se  delevi.  29  con- 
dempnationis  codd.  30  supplicium  digne  mortis  Z>,  mortis 
dire  supplicium  F. 


28 


43  Receptis  autem  his  novis  imperator  Graecorum 
et  imperatrix  in  tantam  proruperunt  doloris  et  gemi¬ 
tus  vehementiam,  quod  videbantur  extra  mentem  positi 
et  se  ipsos  velle  iugulare.  Quod  videntes  ambasiatores 
et  nuntii  ipsius  imperatoris  Romani  dixerunt  iis: 
'Nolite  contristari,  nolite  itaque  facere;  dominus  enim 
imperator  Romanorum,  secundum  quod  suam  decuit 
maiestatem,  nolens  tam  generosam  dominam,  vestram 
filiam,  fore  tam  miserabiliter  seductam,  mox  veritate 
super  huiusmodi  comperta  Constantinum  filium  suum 
et  vestram  filiam  eius  uxorem  suos  instituit  heredes 
et  Romani  imperii  successores.  Et  volt,  si  placet, 
omnia,  quae  per  praedictos  mercatores,  licet  callide, 
tractata  fuerant,  vobiscum  totaliter  consummare  pacem¬ 
que  perpetuam  vobiscum  facere  et  servare. 

44  Quod  audientes  imperator  Graecorum  una  cum 
imperatrice  ad  se  reversi  prae  gaudio  lacrimare  coe¬ 
perunt  dicentes:  'Vivat  imperator  Romanorum  et  im¬ 
peret  in  praesenti  saeculo  feliciter  et  post  mortem 
cum  diis  sublimibus  aeternam  pro  sua  pietate,  quam 
circa  nos  et  nostram  filiam  unicam  facit,  recipiat 
gloriam  et  honorem.  Et  nos  vice  versa  secum  non 
solum  pacem  facere  et  servare  volumus,  sed  in  per¬ 
petuum  ab  eius  amicitia  et  amore  nolumus  propter 
quamcumque  rem  mundi  separari.  Et  ex  nunc  Con¬ 
stantinum  eius  filium  nostrum  heredem  instituimus  et 
in  Graecorum  imperio  facimus  successorem’. 

45  Quo  audito  et  facto  ambasiatores  Constantii  im¬ 
peratoris  dixerunt:  'Domine  imperator,  placeat  vobis 
legatos  vestros  et  nuntios  nobiscum  ad  Romam  cum 
pleno  mandato  mittere  ad  omnia  ista  perficienda  et 
ad  recipiendum  boc  idem  a  domino  nostro  Romanorum 

1  hiis  codcl.  2  proruperunt  F ,  prorupeverunt  D.  5 
nunccii  codd.  eis  D,  illis  F.  9  fore  om.  F.  12  volt 

codd.  14  consumare  codd.,  consummare  correxi.  21  unicam 
om.  F.  29  placet  F.  30  nunccios  codd . 

imperatore  e  converso5.  Quod  audientes  imperator  et 
imperatrix  Graecorum  cum  gaudio  responderunt  di¬ 
centes:  'Parati  sumus  mittere,  facere  et  recipere  omnia, 
quae  imperatori  Romanorum  placent  et  quae  vos  ex 
5  parte  ipsius  petivistis.5  Et  vocatis  ad  se  duobus  baroni¬ 
bus  nobilibus  et  sui  imperii  dignioribus  imperator  ipsos 
ad  urbem  Romam  ad  consummandum  omnia  et  sin¬ 
gula  praemissa  ambasiatores  concesso  iis  per  litteras 
suas  sufficienti  mandato  deputavit.  Qui  quidem  am- 
10  basiatores  acceptis  litteris  et  procuratoriis  super  huius- 
modi  ordinatis  et  mandato  cum  plenaria  informatione 
ipsis  facto  cum  ambasiatoribus  Romanis  naves  in- 
gredientes  se  ad  urbem  Romam  transtulerunt. 

Die  autem  optata  et  prosperos  fortunae  successus  46 
15  offerente  ad  urbem  Romam  feliciter  pervenerunt.  Quod 
cum  imperatori  Constantio  nuntiaretur,  lacrimas  prae 
gaudio  continere  non  valens  omnia  quae  ad  solacium 
huius  saeculi  facere  videntur  ad  honorem  et  iucundum 
adventum  talium  nuntiorum  praeparari  mox  mandavit. 

20  Quibus  omnibus  iuxta  imperiale  mandatum  praeparatis 
universi  tribuni  nobiles  et  milites  totaque  familia  im¬ 
perialis  aulae  ipsis  ambasiatoribus  et  nuntiis  impe¬ 
ratoris  Graecorum  supra  dictis  cum  tubis  buccinis 
*  hymnis  et  canticis  et  universis  musicalibus  instrumen- 
25  tis  ut  moris  est  occurrerunt.  Et  iis  honorifice  receptis 
ad  imperiale  pallatium  ipsos  perduxerunt.  Constantius 
vero  imperator  Romanus  eos  cum  magna  recepit  re¬ 
verentia,  sicut  suam  decuit  maiestatem. 

Mane  autem  facto  imperator  vocato  toto  senatu  47 
30  et  universis  suis  tribunis  et  nobilibus  et  audita  lega¬ 
tione  dictorum  nuntiorum  omnia,  quae  per  mercatores 

7  consumandum  codd.,  consummandum  scripsi.  11  plenario 
codd.  14  prosperis  fortunae  successibus  codd.  16  Constan¬ 
tino  F,  nuncciaretur  codd.  18  iocundum  codd.  22  nuncciis 
codd.  24  ymnis  D,  ympnis  F.  25  refceptis  F  cum  rasura 
in  initio  ut  videtur  non  perfecta.  31  nuncciorum  codd. 

praedictos  tractata  fuerant,  consummavit  et  imperiali 
auctoritate  confirmavit.  Similiter  qui  ambasiatores 
imperatoris  Graecorum  ex  parte  eiusdem  domini  sui 
et  quem  ad  modum  ab  ipso  receperant  in  mandatis, 
fecerunt  vice  versa.  Ac  ipse  Constantius,  Romanorum  5 
imperator,  filium  suum  Constantinum  una  cum  con- 
iuge  in  Romano  imperio  heredes  sibi  post  mortem 
suam  successuros  ibidem  coram  universo  senatu  in¬ 
stituit  manu  propria:  quod  et  ipsi  ambasiatores  im¬ 
peratoris  Graecorum  de  imperio  Graecorum  fecerunt  g 
e  converso.  His  vero  omnibus  peractis  Constantius 
filio  Constantino  et  suae  coniugi  cum  ea  sollemnitate 
fieri  fecit  nuptias  ac  si  illo  die  essent  primum  matri- 
monialiter  copulati.  Ambasiatores  vero  imperatoris 
Graecorum  post  hoc  cum  magnis  muneribus  et  magno  i 
honore  reviserunt. 

48  Qualiter  autem  Constantinus  mortuo  suo  patre 
.  Constantio  in  Romano  imperio  et  mortuo  suo  socero 
in  Graecorum  imperio  successerit  et  factus  fuerit 
totius  saeculi  monarcha,  qualiter  a  Sancto  Silvestro  2 
papa  a  lepra  curatus  et  ad  fidem  Christi  conversus 
fuit  ac  usque  ad  mortem  suam  in  utroque  imperio 
potentissime  regnavit  et  qualiter  sancta  Helena,  mater 
Constantini,  Hierosolymam  iverit  et  sanctam  crucem 
ibidem  invenerit,  require  in  suis  locis.  Haec  autem  2 
hic  scribi  fas  non  est  nec  oportet,  sed  haec  sufficiant 
pro  ortu  Constantini  hic  fuisse  scripta  ad  laudem  et 
honorem  individuae  trinitatis,  patris  et  filii  et  spiri¬ 
tus  sancti,  omnipotentis  dei,  qui  est  mirabilis  in  factis 
suis  et  mirabiliter  secundum  suae  ineffabilis  sapientiae  ' 
providentiam  praemissa  fieri  disposuit;  quique  etiam 
est  benedictus  in  saecula  saeculorum.  Arnen. 

1  consumavit  codd.  5  Constantinus  F.  8  successuros 
D,  successores  F.  11  hiis  codd.  Constantinus  F.  12 
sollempnitate  codd.  14  Ambasiatoribus  codd.  22  de  mo¬ 
dorum,  mutatione  cf.  ad  cap.  27.  24  Constantini  mater  F.  1 

